‏08 אוגוסט 2018

‏כ"ז אב תשע"ח

**תכנית הכשרה תעסוקתית לרפואת שיניים אוניברסיטת תל אביב**

**תכנית להכשרה תעסוקתית בתחומי רפואת השיניים לאנשים עם מוגבלות שכלית התפתחותית באוניברסיטת תל אביב, בשיתוף אקים ישראל ובית הספר לרפואת שיניים באוניברסיטת תל אביב.**

**רציונל**

תכנית ההכשרה התעסוקתית בפקולטה לרפואת שיניים באוניברסיטת תל אביב, מיועדת לאפשר לאנשים עם מוגבלות שכלית התפתחותית ללמוד ולעסוק במקצועות התמיכה ברפואת השיניים. ההכשרה תתקיים במוסד אקדמי תחת עקרונות של הכללה ושילוב קהילתי ותארך כחצי שנה. התכנית תנגיש ותקדם רכישת ידע מקצועי ומיומנויות תעסוקתיות מגוונות, הנדרשות להשתלבות במקצועות הנלמדים. יושם דגש על שילוב בין למידה עיונית והתנסות מעשית, זאת בהתאם ליכולותיהם, רצונותיהם וצרכיהם האישיים של הלומדים, תוך הזדמנות למימוש פוטנציאל אישי וחיזוק הביטחון העצמי. הלמידה בתכנית ההכשרה תתמקד בתחום הסטריליזציה, סידור ומיון של ציוד רפואי, עבודת מזכירות, ומתן מענה ושירות ללקוחות המרפאה.

התכנית תפעל לפי העקרונות הבאים-

* **תעסוקה מותאמת ומונגשת**- תכנית ייחודית המאפשרת הכרות עם תחום הסטריליזציה ברפואת השיניים, עבודת המחסן הדנטלי ומתן שירות ומענה ללקוחות.
* **הכשרה עיונית**- תכלול מושגים ותהליכים בסיסיים בתחום רפואת השיניים והסטרילזציה. בנוסף הכנה לקראת כניסה למקום עבודה במוסד אקדמי, הכרות עם צוות האוניברסיטה וסדנא בנושאים חברתיים נדרשים.
* **הכוונה תעסוקתית** **והסמכה כנאמן בטיחותית של סטריליזציה**- מתן הכוונה תעסוקתית בתחומי הסטריליזציה, קידום השתלבות במקום עבודה בתחום.
* **תכנית אישית**- חיזוק הביטחון העצמי, העלאת תחושת הגאווה והשייכות לחברה, בניית תכנית מותאמת על פי רצון, צרכים ויכולות אישיים.
* **הפעלה מקצועית**- הפעלת התכנית על ידי אקים ישראל בשיתוף אוניברסיטת תל אביב ומשרד הרווחה. הכנת הסגל האקדמי והסטודנטים לקראת כניסת העובדים.
* **תמיכות למשתתפי התכנית**- התכנית תתקיים חמישה ימים בשבוע בין דצמבר 2017 ועד יוני 2018. התעסוקה תהיה בקבוצה קטנה המאזנת בין הצורך בתמיכה מוגברת למשתתפי התכנית, לרצון להיטמע בין כלל סגל העובדים והסטונדטים במוסד האקדמי.
* **שילוב קהילתי**- שילוב עובדים עם מוגבלות במקום תעסוקה בקהילה, פרויקטים משותפים עם הסטודנטים.

**אוכלוסיית יעד (קריטריונים לקבלה):**

* גיל 21+.
* רצון לרכוש מיומנויות תעסוקתיות הקשורות לתחום רפואת השיניים.
* יכולת מילולית פונקציונאלית ויכולת התמצאות בסיסית במרחב.
* יכולת קריאה בסיסית.
* התכנית מיועדת לאנשים עם מוגבלות שכלית התפתחותית קלה.

\*\*קבלה לתכנית מותנית בוועדת קבלה.

**מתווה התכנית**

* התכנית תחל בחודש מאי 2018 (טרם נקבע מועד) והיא תכלול מס' שלבים:

1. שבוע הכנה- יכלול שני מפגשים עם מנחה לחינוך חברתי מיני, הכרות עם צוות התכנית והאוניברסיטה, יום בטיחות, הכשרה בנושא היגיינה וחשיבותה במקום העבודה ומפגש עם עו"ס.
2. שלב הכשרה תעסוקתית- לתקופה של חצי שנה- תשעה חודשים. התנסות במחלקות השונות במחלקות השונות בבית הספר בשילוב עם שעורים עיוניים.
3. העסקה מודל מע"ש תעשייתי- לאחר תשעה חודשים האנשים ייקלטו לתעסוקה במרפאות השיניים של בית הספר במסגרת תעסוקה מוגנת בשוק החופשי בליווי מקצועי של אקים ישראל. צורת ההעסקה של מע"ש תעשייתי אשר אינה כוללת יחסי עובד מעביד ומחייבת העברת גמול מינימלי של 500 ₪ למועסק מדי חודש- התשלום יועבר לאקים ואקים תעביר אותו למועסק.
4. העסקה מודל תעסוקה נתמכת- בהמשך תיבחן אפשרות העסקה ישירה של האנשים אל מול יכולותיהם והתאמתם לתפקידים ולצרכי מרפאות השיניים. השאיפה- לפעול להעסקה בצורה זו, תחת ליווי מקצועי של אקים ישראל.

* הסטודנטים ילוו על ידי צוות התעסוקה של אקים ישראל לאורך כל ההכשרה, בחודשיים הראשונים ילווה את הסטודנטים מדריך תעסוקתי מדי יום. לאחר תקופת ההכשרה ועם העסקת האנשים במרפאות השיניים, ימשיך להתקיים ליווי מקצועי תעסוקתי של אקים ישראל, אופי הליווי והתמיכה ייקבעו בהתאם לצרכי האנשים.
* התכנית תתקיים בימים א'-ה' בין השעות 8:30-14:00 - על פי מערכת השעות המצורפת.
* ההכשרה תתקיים במחלקות השונות בפקולטה לרפואת שיניים בדגש על תחום הסטריליזציה.
* \*ארוחת צהריים- האנשים יביאו עמם ארוחת בוקר ויקנו ארוחת צהריים במתחם האוכל באוניברסיטה.
* מדי שלושה חודשים תתכנס ועדת היגוי המורכבת מהצוות המקצועי המלווה את התכנית מטעם האוניברסיטה ואקים ישראל, וכן נציגת הפיקוח של משרד הרווחה.

**לוחות זמנים והיערכות:**

7/18-9/18- פרסום וגיוס עובדים.

4/18- הכנת הסגל בבית ספר לרפואת שיניים. ערב חשיפה למשפחות והמועמדים.

תחילת יולי- ראיונות קבלה.

10.18- שבוע הכנה וקליטת העובדים באופן הדרגתי בבית הספר לרפואת שיניים. במהלכה ילמדו להכיר את מערכת השעות, התמצאות במתחם האוניברסיטה ובבניין רפואת שיניים בפרט והכרות עם הצוות המלווה.

|  |  |  |  |  |  |
| --- | --- | --- | --- | --- | --- |
| שעות | ראשון | שני | שלישי | רביעי | חמישי |
| 8:30-10:00 | **פתיחת שבוע** | סטריליזציה | מחסן דנטלי | כביסה וארגון ציוד | סטריליזציה |
| 10:00-10:30 | הפסקה | הפסקה | הפסקה | הפסקה | הפסקה |
| 10:30-12:00 | מחסן דנטלי | סטריליזציה | מחסן דנטלי | כביסה וארגון ציוד | סטריליזציה |
| 12:00-12:30 | הפסקה | הפסקה | הפסקה | הפסקה | הפסקה |
| 12:30-14:00 | **הדרכה** | **הדרכה** | מחסן דנטלי | כביסה וארגון ציוד | **סיכום שבוע-תכניות אישיות** |

**מערכת שעות שבועית:**

**תחומי ההכשרה והתעסוקה:**

* הדרכה והתנסות- הכשרה עיונית בנושאים הקשורים לרפואת השיניים: חיטוי ועיקור (המתת חיידקים), היגיינה, הכרת מושגים ותהליכים בסיסיים.

\*אחת לחודש מפגש עם מנחה מקצועית.

* סטריליזציה-איסוף הכלים מהמחלקות השונות והבאתם לחדר סטריליזציה, ביצוע סטריליזציה למכשירים השונים, קיפול ואריזה של סינרים.
* מחסן דנטלי- הכנת ההזמנות של חומרים וציוד למחלקות השונות, סידור המחסן.
* כביסה וארגון ציוד- כביסה של החלוקים, גיהוץ וחלוקתם במחלקות.
* מזכירות רפואית- סריקות מסמכים, הענקת שירות לבאים למרפאה לאוכלוסיית מש"ה- יכנס בהמשך ללו"ז בהתאם לפתיחת המרפאה.

**ליצירת קשר :**

**חן בונדורבסקי** –מ"מ מנהלת תכניות תעסוקה אקים ישראל

נייד: 054-5202586 מייל: chen@akim.org.il